Here is a page extracted from Wikipedia that may contain CSS, HTML, and a lot of unformatted text.

Title: Ernst Haeckel
Content: Ernst Heinrich Philipp August Haeckel (Brandenburgo (Alemania), 16 de febrero de 1834 - † 9 d'agosto de 1919), tamién escrito von Haeckel, estió un naturalista, biologo, filosofo, medico, artista y profesor universitario alemán. Ernst Haeckel fició lo primer árbol chenealochico d'as especies vivas, creyó muitos d'es neolochismos d'a biolochía moderna como filochenia u ecolochía, y aportó un nuevo reino t'a clasificación taxonomica d'es sers vivos: es protistas.

Haeckel, a mes, promovió la obra de Charles Darwin en Alemania y desembolicó la suya polemica teoría d'a recapitulación postulando que es organismos, mientres o suyo creiximiento embrionario y post-embrionario (ontochenia de l'organismo), pasan per una secuencia d'estaus a on pareixen mes que mes ent'as especies d'as cuals en son descendients. Él resumió iste concepto en a frase "la ontochenia recapitula la filochenia".

As obras artisticas de Haeckel incluyen mes de 100 ilustracions en color sobre animals y creaturas marinas, belunas d'as cuals fuoron feitas en as Islas Canarias. Como a filosofo, Haeckel escribió Die Welträthsel (1895-1899) (en aragonés, l'Enigma de l'Universo) y la obra Freedom in Science and Teaching (1877) (A libertat en a ciencia y l'amostranza) que feba claras referencias ent'a necesidat d'introducir a Teoría d'a Evolución en es sistemas educativos.

Vinclos externos 

Biologos d'Alemanya
Filosofos d'Alemanya
Medicos d'Alemanya
Muertos en Jena
Naixius de Potsdam
Naturalistas d'Alemanya
1834 (naixencias)
1919 (muertes)